Ο κλειστός χώρος στα Αργοναυτικά του Απολλώνιου Ρόδιου
Creators: name: Καράκαρης, Στυλιανός Πασχάλη
Publisher: name: Aristotle University of Thessaloniki
Year: 2023
Subjects: Κλειστός χώρος
Αργοναυτικά
Απολλώνιος Ρόδιος
Closed space
Argonautica
Apollonius Rhodius

description: Το παρόν πόνημα επικεντρώνεται στις πολλαπλές λειτουργίες του κλειστού χώρου στα Αργοναυτικά του Απολλώνιου Ρόδιου. Βάσει της δικής μου αναγνωστικής προσέγγισης, ο όρος προσδιορίζει τον οικοδομημένο και περιορισμένο χώρο, που σε αλληλεπίδραση με τον χρόνο και τους χαρακτήρες του ποιήματος ξεφεύγει από τη στατική του λειτουργία και αποκτά δυναμικές διαστάσεις. Το ενδιαφέρον μου θα εστιάσει σε παλάτια, σπηλιές και ναούς του ελληνιστικού έπους, που κατατάσσονται στις δύο κύριες θεματικές της ‘ερωτικής επιθυμίας’ και του ‘τρόμου’ και χαρτογραφούν με μοναδικό τρόπο την επική αφήγηση. Συγκεκριμένα, στο επίκεντρο της προσοχής μου θα τεθούν η αφηγηματολογική, δραματική, αισθητική, μεταφορική - συμβολική και ψυχολογική λειτουργία κλειστών χώρων, όπως: το παλάτι της Υψιπύλης από το επεισόδιο της Λήμνου, όπου πραγματοποιείται η συνάντηση Υψιπύλης και Ιάσονα (1ο βιβλίο). ο οίκος της Αφροδίτης, όπου γίνεται η περίφημη συνάντηση θεαινών (3ο βιβλίο). το παλάτι του Αιήτη στην Κολχίδα, όπου λαμβάνουν χώρα η ‘φιλοξενία’ του Ιάσονα από τον Αιήτη, η προσβολή της Μήδειας από το βέλος του θεού Έρωτα και οι μετέπειτα ψυχολογικές διακυμάνσεις της ηρωίδας στον γυναικωνίτη της (3ο βιβλίο). ο ναός της Εκάτης, όπου η Μήδεια έρχεται για πρώτη φορά σε επαφή με τον Ιάσονα (3ο βιβλίο). ο ναός της Άρτεμης, όπου εκτελείται το σχέδιο δολοφονίας του Άψυρτου (4ο βιβλίο). η ιερή σπηλιά στο νησί των Φαιάκων, όπου γίνεται η ερωτική και συζυγική ένωση μεταξύ Ιάσονα και Μήδειας (4ο βιβλίο). Η εξέταση των επιλεγμένων επεισοδίων θα γίνει, σε πρώτο στάδιο, κειμενοκεντρικά και, σε δεύτερο στάδιο, με τη βοήθεια ερμηνευτικών εργαλείων από τα πεδία της αττικής τραγωδίας, της αφηγηματολογίας, των γνωσιακών θεωριών, του δυτικού ρομάντζου και του κινηματογράφου. Απώτερος σκοπός είναι να αποδειχθεί πώς ο κλειστός χώρος αναδεικνύει τις βασικότερες καινοτομίες του έπους Απολλωνίου και, κατ’ επέκταση, για ποιον λόγο τα Αργοναυτικά, βάσει της διάρθρωσής τους, κατέχουν μεταιχμιακή θέση ανάμεσα στο αρχαϊκό έπος και την τραγωδία, αφενός, τα λογοτεχνικά είδη, τις μορφές τέχνης και τις καλλιτεχνικές τάσεις της σύγχρονης εποχής, αφετέρου.
description: The present paper focuses on the multiple functions of the closed space in the Argonautica of Apollonius Rhodius. Based on my own reading approach, the term identifies the built and limited space, which, in interaction with time and the characters of the poem, escapes from its static function and acquires dynamic dimensions. My interest will be based on palaces, caves and temples of the Hellenistic epic, which fall under the two main themes of 'sexual desire' and 'terror' and map the epic narrative in a unique way. Specifically, the focus of my attention will be the narrative, dramatic, aesthetic, metaphorical - symbolic and psychological function of closed spaces, such as: the palace of Hypsipyle from the Lemnos episode, where the meeting between Hypsipyle and Jason takes place (1st book); the house of Aphrodite, where the famous meeting of goddesses is conducted (3rd book); the palace of Aeetes in Colchis, where hospitality is offered to Jason by Aeetes, Medea is shot by the arrow of the god Eros and, as a result of it, the psychological fluctuations of the heroine take place in her personal chamber (3rd book); the temple of Hecate, where Medea first comes into private contact with Jason (3rd book); the temple of Artemis, where the plan to kill Apsyrtus is carried out (4th book); the sacred cave on the island of the Phaeacians, where the sexual and conjugal union between Jason and Medea takes place (4th book). The examination of the selected episodes will be, in the first stage, text-centric and, in the second stage, with the help of interpretive tools from the fields of attic tragedy, narratology, cognitive theories, western romance and cinema. The ultimate goal is to demonstrate how the closed space highlights the most basic innovations of the Apollonian epic and, by extension, why the Argonautica, because of its complicated structure, occupies a transitional position between the archaic epic and the tragedy, on the one hand, the literary genres, the art forms and artistic trends of the modern era, on the other hand.